b'\n_START_ARTICLE_\nTarasque\n_START_PARAGRAPH_\nTarasquen (fransk: (La) Tarasque) var et fryktinngydende dragemonster. Legenden om tarasquen er kjent fra en rekke kilder, men s\xc3\xa6rlig fra historien om den hellige Marta i Legenda Aurea._NEWLINE_If\xc3\xb8lge de gamle fabler levde den i omr\xc3\xa5dene i Tarascon og \xc3\xb8dela landskapet i stort omfang. Tarasquen var en slags drage med seks korte ben, likesom en bj\xc3\xb8rn, okselignende kropp dekket av et skildpaddeskjold, og en skjellet hale med en skorpionbrodd. Den hadde en l\xc3\xb8ves hode og en hests \xc3\xb8re, og ansiktet fra en gammel mann._NEWLINE_Kongen av Tarascon hadde angrepet tarasquen med riddere og katapulter, men til ingen nytte. Men Sankta Marta fant uhyret og sjarmerte det med lovprisninger og b\xc3\xb8nner. S\xc3\xa5 tok hun den tamme tarasque med tilbake til byen. Folk ble forferdet av uhyret og angrep det da det kom n\xc3\xa6r. Uhyret gjorde ingen motstand og d\xc3\xb8de der. Marta preket s\xc3\xa5 til folkene og konverterte mange av dem til kristendommen.'